
  REPUBLIKA SLOVENIJA

  Ministrstvo za gospodarski razvoj in tehnologijo

   Kotnikova ulica 5, 1000 Ljubljana                                    T: 01 400 36 00, 01 400 33 11

                                                                                            F: 01 433 10 31 

                                                                                            E: gp.mgrt@gov.si 


	Številka: 007-37/2023

	Ljubljana, 25. 1. 2023

	EVA: 2023-2430-0007

	GENERALNI SEKRETARIAT VLADE REPUBLIKE SLOVENIJE

Gp.gs@gov.si

	ZADEVA: 
	Uredba o dopolnitvah Uredbe o določitvi cen zemeljskega plina iz plinskega sistema – predlog za obravnavo

	1. Predlog sklepov vlade:

	Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne … pod točko .. sprejela naslednji 

S K L E P :

Vlada Republike Slovenije je izdala Uredbo o dopolnitvah Uredbe o določitvi cen zemeljskega plina iz plinskega sistema in jo objavi v Uradnem listu Republike Slovenije. 
Barbara Kolenko Helbl


                                                                          generalna sekretarka 
Sklep prejmejo:

· Ministrstvo za okolje, podnebje in energijo 
· Ministrstvo za gospodarski razvoj in tehnologijo
· Služba Vlade Republike Slovenije za zakonodajo

· Generalni sekretariat Vlade Republike Slovenije 



	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:

	

	3.a Osebe, odgovorne za strokovno pripravo in usklajenost gradiva:

	· mag. Bojan Kumer, minister (MOPE)
· mag. Tina Seršen, državna sekretarka (MOPE)
· mag. Hinko Šolinc, generalni direktor (MOPE)
· mag. Silvo Škornik, sekretar (MOPE)
· Matjaž Han, minister (MGTŠ)
· mag. Karla Pinter, generalna direktorica (MGTŠ)

	3.b Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Zakon o kontroli cen (Uradni list RS, št. 51/06 – uradno prečiščeno besedilo) v 8. členu določa, da lahko Vlada z uredbo v določenih primerih določi ustrezne ukrepe kontrole cen.

To velja za vse odjemalce, tudi za izvajalce daljinskega ogrevanja. Zaradi velikih povišanj cene zemeljskega plina je potrebno regulirati tudi ceno plina za proizvodnjo toplote v distribucijskih sistemih toplote za osnovne socialne službe, vrtce, osnovne šole in zdravstvene domove, predvsem iz vidika enakopravne obravnave istrovrstnih odjemalcev na plinskem in toplovodnem sistemu.
Nedvomno lahko ugotovimo, da gre pri tem za hude motnje na trgu pri gibanju cen, pa pri tem ne gre za redna sezonska nihanja, kot je določeno v 3. točki 8. člena Zakona o kontroli cen (Uradni list RS, št. 51/06 – uradno prečiščeno besedilo).
Ocenjujemo, da je strošek, ki nastane dobaviteljem zaradi regulirane cene plina za proizvodnjo toplote iz daljinskega ogrevanja za osnovne socialne službe, za osnovne šole, vrtce ter zdravstvene domove približno 2,5 mio EUR.
Ta strošek je že bil vključen pri oceni stroškov regulacije zemeljskega plina za iste skupine odjemalcev, ko je bila uvedena regulacija cene plina za tiste, ki plin uporabljajo v svojih kotlih, ker takrat ni še bilo podatkov v strani izvajalcev daljinskega ogrevanja. Sistemi daljinskega ogrevanja, ki toploto proizvajajo iz zemeljskega plina, so namreč na istih območjih kot distribucija zemeljskega plina.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:

· nacionalne dokumente razvojnega načrtovanja

· razvojne politike na ravni programov po strukturi razvojne klasifikacije programskega proračuna

· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:

/


	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	/
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	OBRAZLOŽITEV:

I. Ocena finančnih posledic, ki niso načrtovane v sprejetem proračunu

/
II. Finančne posledice za državni proračun

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:

II.a Pravice porabe za izvedbo predlaganih rešitev so zagotovljene:

Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:

· proračunski uporabnik, ki bo financiral novi projekt oziroma ukrep,

· projekt oziroma ukrep, s katerim se bodo dosegli cilji vladnega gradiva, in 

· proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.

II.b Manjkajoče pravice porabe bodo zagotovljene s prerazporeditvijo:

II.c Načrtovana nadomestitev zmanjšanih prihodkov in povečanih odhodkov proračuna:

Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.



	7.b Predstavitev ocene finančnih posledic pod 40.000 EUR: /

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:

· pristojnosti občin,

· delovanje občin,

· financiranje občin.
	NE
NE

NE

	Gradivo (predpis) je bilo poslano v mnenje:

Gradivo ni bilo poslano v medresorsko usklajevanje in ni bilo v javni obravnavi. 


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Gradivo ne zahteva sodelovanja javnosti. 

	Datum objave: ………

V razpravo so bili vključeni: 

· nevladne organizacije, 

· predstavniki zainteresirane javnosti,

· predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):

Upoštevani so bili:

· v celoti,

· večinoma,

· delno,

· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..



	10. Pri pripravi gradiva so bile upoštevane zahteve iz Resolucije o normativni dejavnosti:

	NE

	11. Gradivo je uvrščeno v delovni program vlade:
	NE

	mag. Bojan Kumer
MINISTER
Matjaž Han

MINISTER




PRILOGA: 
· predlog Uredbe o dopolnitvah Uredbe o določitvi cen zemeljskega plina iz plinskega sistema







      
Na podlagi 2. in 3. točke prvega odstavka 8. člena, 1. točke 9. člena ter 14. člena Zakona o kontroli cen (Uradni list RS, št. 51/06 – uradno prečiščeno besedilo) Vlada Republike Slovenije izdaja

UREDBO

o dopolnitvah Uredbe o določitvi cen zemeljskega plina iz plinskega sistema
1. člen

V Uredbi o določitvi cen zemeljskega plina iz plinskega sistema (Uradni list RS, št. 98/22 in 138/22) se v 1. členu v prvem odstavku za besedilom »za plin za proizvodnjo toplote za gospodinjske odjemalce« doda vejica in besedilo »osnovne socialne službe, vrtce, osnovne šole in zdravstvene domove«.

2. člen

V 3. členu se za tretjim odstavkom doda nov, četrti odstavek, ki se glasi:
»(4) Najvišja dovoljena drobnoprodajna cena zemeljskega plina, ki je potreben za proizvodnjo toplote za osnovne socialne službe, vrtce, osnovne šole in zdravstvene domove, za distributerje toplote je 0,079 €/kWh.«.

Dosedanji četrti odstavek postane nov peti odstavek.

PREHODNA IN KONČNA DOLOČBA
3. člen

Najvišja dovoljena cena zemeljskega plina iz novega četrtega odstavka 3. člena uredbe se uporablja za zemeljski plin za proizvodnjo toplote, dobavljen v obdobju od 1. januarja 2023 do 31. avgusta 2023.
4. člen
Ta uredba začne veljati naslednji dan po objavi v Uradnem listu Republike Slovenije.
Št. 
Ljubljana, dne 

EVA 2023-2430-0007
Vlada Republike Slovenije 

       dr. Robert Golob 

              predsednik 

Obrazložitev:

Zakon o kontroli cen v prvem odstavku 8. členu določa, da Vlada z uredbo določi ustrezne ukrepe kontrole cen, kadar:

1. je to nujno zaradi doseganja ciljev in ukrepov gospodarske politike, ki so določeni z akti državnega zbora,

2. gre za dejavnosti, v katerih ima posamezno podjetje ali enota, ki samostojno opravlja dejavnost ali nekaj podjetij monopolni ali obvladujoč položaj, pa so te dejavnosti nujne za zadovoljevanje potreb ljudi in organizacij,

3. nastanejo ali se utemeljeno pričakujejo hude motnje na trgu pri gibanju cen, pa pri tem ne gre za redna sezonska nihanja,

4. bi prišlo na trgu do cen, ki bi ogrozile redno preskrbo potrošnikov in bi bile te cene posledica elementarnih in drugih množičnih nesreč,

5. gre za prodajo blaga iz državnih blagovnih rezerv,

6. gre za državni odkup na podlagi zakona,

7. gre za uskladitev cen z obveznostmi, ki jih je Republika Slovenija sprejela z mednarodnimi pogodbami,

8. gre za dovoljene oblike državne pomoči ali so za uvoz predpisane posebne dajatve.

To velja za vse odjemalce, tudi za izvajalce daljinskega ogrevanja. Zaradi velikih povišanj cene zemeljskega plina je potrebno regulirati tudi ceno plina za proizvodnjo toplote v distribucijskih sistemih toplote za osnovne socialne službe, vrtce, osnovne šole in zdravstvene domove, predvsem iz vidika enakopravne obravnave istrovrstnih odjemalcev na plinskem in toplovodnem sistemu.
Nedvomno lahko ugotovimo, da gre pri tem za hude motnje na trgu pri gibanju cen, pa pri tem ne gre za redna sezonska nihanja, kot je določeno v 3. točki 8. člena Zakona o kontroli cen (Uradni list RS, št. 51/06 – uradno prečiščeno besedilo).
Predlagani ukrep kontrole cene ni bil obravnavan na Svetu za cene. Na podlagi šestega odstavka 15. člena Zakona o kontroli cen (Uradni list RS, št. 51/06 – uradno prečiščeno besedilo) sme minister v nujnih primerih predlagati vladi ukrep kontrole cen ali njegovo spremembo brez predhodnega stališča sveta, vendar mora sklicati svet takoj, ko je to mogoče in poslati njegova stališča vladi. Gre namreč za nujne primere, ko je potrebno urediti in določiti najvišjo dovoljeno ceno zemeljskega plina za posamezne vrste odjemalcev, kar je nujno za zadovoljevanje potreb ljudi in organizacij. Brez teh ukrepov pa bi zaradi visokih cen zemeljskega plina lahko prišlo do povišanja računov za toploto iz sistemov daljinskega ogrevanja za osnovne socialne službe, vrtce, osnovne šole in zdravstvene domove v nekaterih sistemih daljinskega ogrevanja, ki bi presegla 200%.
Obrazložitev členov:
K 1. členu

Člen se dopolnjuje z dodatnimi upravičenci, in sicer z osnovnimi socialnimi službami, vrtci, osnovnimi šolami in zdravstvenimi domovi.
K 2. členu

S tem členom se spreminja 3. člen osnovne uredbe, in sicer se doda nov odstavek, ki določa najvišjo dovoljeno drobnoprodajno ceno zemeljskega plina za distributerje toplote za osnovne socialne službe, vrtce, osnovne šole in zdravstvene domove, in sicer je najvišja cena 0,079 €/kWh). Dodatno je določeno, da regulirana cena velja le za zemeljski plin, ki je potreben za proizvodnjo toplote za osnovne socialne službe, vrtce, osnovne šole in zdravstvene domove. 
K 3. členu
Člen določa, da se najvišja dovoljena cena zemeljskega plina iz novega četrtega odstavka 3. člena uporablja za zemeljski plin za proizvodnjo toplote, dobavljen v obdobju od 1. januarja 2023 do 31. avgusta 2023. Računi za zemeljski plin, dobavljen v januarju 2023, bodo izstavljeni šele v februarju 2023, zato z vidika obračuna in same izvedbe določba ne predstavlja retroaktivnosti. 
Regulacije cene po tej uredbi ni bilo mogoče izvesti pred začetkom leta 2023, ker so bile cene za dobavo plina za proizvodnjo toplote po posameznih pogodbah določene v zadnjih dnevih decembra 2022, poleg tega pa cene niso javno znane (so stvar pogodb) in je bilo na podlagi opozoril ter prejetih podatkov posameznih odjemalcev uredbo mogoče pripraviti šele sedaj. Zato se cena iz te uredbe uporablja za zemeljski plin za proizvodnjo toplote, ki je bil dobavljen v obdobju od 1. januarja 2023.
Dodatno se izpostavlja, da bodo dobavitelji zemeljskega plina, upravičeni do povračila morebitnih stroškov, ki bodo nastali zaradi določitve najvišje prodajne cene za ta segment odjemalcev.
K 4. členu

Določen je datum začetka veljavnosti uredbe, in sicer naslednji dan po objavi v Uradnem listu RS.










